Tri devezh e pad Gouel Broadel ar Brezhoneg ar bloaz - mañ adarre , d ' an 10 , 11 12 a viz Even . Ur gouel broadel evit ar brezhoneg rak afer an holl eo ar brezhoneg , ar re a oar ar yezh koulz hag ar re all . Niverusoc ' h - niverusañ eo an dud a embann int stag outi : 88 % eus poblañs pemp departamant Breizh . Koazhañ a ra c ' hoazh an niver a vrezhonegerien gant an dud war an oad o kuitaat ac ' hanomp bep bloaz . Met skolioù divyezhek a zigorer bep bloaz ivez ha pouez ar re a oar ar yezh e - mesk ar re dindan 20 vloaz zo arru div wech brasoc ' h eget hini ar re 20 - 39 bloaz bremañ . E skolioù - meur Alamagn , Danmark , Rusia , Kanada e tesker brezhoneg , en Aostralia pe Sina . E Breizh , biskoazh n ' eo bet gwelet kement ar yezh er vuhez foran . War tachenn ar sevenadur zo lañs en - dro gant sportoù hengounel Breizh , gant ar bagadoù , gant ar sonerezh hengounel a vod bep sizhun bernioù tud er festoù - noz , hag a oar en em veskañ gant sonerezhioù all eus ar bed , gant binvioù nevez hag en em zispakañ e - maez ar vro . Ar Vretoned o deus gouezet sevel e - leizh a gevredigezhioù da grouiñ traoù evit o yezh war tachenn ar glad , an embann , ar c ' hleweled , an dudi , ar c ' helenn , an arzoù . . .